ჟორჟ სერა
ჟორჟ სერა (ფრანგ. Georges Seurat; დ. 2 დეკემბერი, 1859 — გ. 29 მარტი, 1891) — ფრანგი ფერმწერი და გრაფიკოსი, ნეოიმპრესიონიზმის დამფუძნებელი და ლიდერი, ფერწერის მეთოდის, სახელწოდებით „დივიზიონიზმის“ (ან „პუანტილიზმის“) შემქმნელი. მისი ვრცელი ტილო „კვირადღე კუნძულ გრან-ჟატზე“ XIX საუკუნის მხატვრობის ერთ-ერთ საუკეთესო ნიმუშად ითვლება. სწავლობდა პარიზის ნატიფი ხელოვნების სკოლაში (1878-1879).